BEM เปิดเทรดวันแรกที่ 5.50 บ. วอลุ่มแตะ 1.36 พันลบ. โบรกฯให้เป้า 5.70 บ.
BEM เปิดเทรดที่ราคา 5.50 บาท ล่าสุด ณ เวลา 10.02 น. ราคาอยู่ที่ 5.45 บาท สูงสุดที่ 5.55 บาท ต่ำสุดที่ 5.35 บาท มูลค่าซื้อขายที่ 1.36 พันล้านบาท บล.ดีบีเอส วิคเคอร์ส (ประเทศไทย) ระบุในบทวิเคราะห์ (5 ม.ค.) แนะ "ซื้อ" BEM ราคาพื้นฐานประเมินได้ที่ 5.70 บาท อนึ่ง BEM เป็นการควบรวมกิจการ ระหว่าง BECL และ BMCL เริ่มซื้อขายวันนี้เป็นวันแรกโดยไม่มีราคาซื้อขายสูงสุดและต่ำสุด
5 ม.ค. 2559

ผู้สื่อข่าวรายงานว่า ราคาหุ้นบริษัท ทางด่วนและรถไฟฟ้ากรุงเทพ จำกัด (มหาชน) หรือ BEM เปิดเทรดวันแรกที่ราคา 5.50 บาท ล่าสุด ณ เวลา 10.02น. ราคาอยู่ที่ 5.45 บาท สูงสุดที่ 5.55 บาท ต่ำสุดที่ 5.35 บาท มูลค่าซื้อขายที่ 1.36 พันล้านบาท ขณะที่ดัชนีตลาดหุ้นไทยโดยรวมบวก 0.50%
 
บล.ดีบีเอส วิคเคอร์ส (ประเทศไทย) ระบุในบทวิเคราะห์ (5 ม.ค.) แนะ “ซื้อ” BEM ราคาพื้นฐานประเมินได้ที่ 5.70 บาท ด้วยวิธี SOTP เชื่อว่าการควบรวมกิจการจะนำมาซึ่งความแข็งแกร่งทางธุรกิจที่เพิ่มขึ้น กระแสเงินสดจากการดำเนินงานที่ยิ่งดีขึ้น รวมทั้งแนวโน้มอัตราการเติบโตกำไรที่สูงขึ้น โดยเฉพาะอย่างยิ่งเมื่อการบริหารเดินรถไฟฟ้าสายสีน้ำเงินที่จะเริ่มให้บริการได้ปี 2561 เพิ่มขึ้นมาอีก จากสายสีม่วงที่จะเริ่มได้ปลายปี 59 นี้
อนึ่ง BEM เริ่มซื้อขายวันนี้เป็นวันแรก โดยตลาดกำหนดว่าไม่มีราคาซื้อขายสูงสุดและต่ำสุด ด้านการควบรวมกิจการ (Amalgamation) ระหว่าง BECL และ BMCL ได้แล้วเสร็จตั้งแต่ ธ.ค.58 และตลาดหลักทรัพย์ฯ นำ BEM เข้าคำนวณในดัชนี SET100 แทน BMCL และ BECL และในดัชนี SETHD แทน BECL สำหรับรอบครึ่งแรกปี 2559 ซึ่งจากการที่มี Market Cap ใหญ่มากในหมวดขนส่ง คาดว่าในอนาคตมีโอกาสจะเข้าคำนวณใน SET 50 ล่าสุดได้มีการแต่งตั้ง ดร. วีรพงษ์ รามางกูร เป็นประธานกรรมการบริษัท และนายปลิว ตรีวิศวเวทย์ เป็นรองประธานกรรมการ